Thomas Knarvik

Thomas Knarvik (født 13. juli 1969) er en norsk maler, tegner og grafiker.

 Bakgrunn og arbeid 

Thomas Knarvik vokste opp i Askim.Intervju i ‘’Aftenposten K'’ 22. juni 2015 Her gikk han i lære hos billedkunstner Finne Spjudvik. I 1989 begynte han på konservatorskole i Firenze i Italia. og på 1990-tallet var han elev av den klassisk figurative maleren Odd Nerdrum.Intervju i NRKs Absolutt7. november 1996 Han begynte deretter på Statens kunstakademi i Oslo, der han studerte fra 1997 til 2001. Knarvik har siden deltatt på en rekke utstillinger, blant annet med portrettermalerier der formene blir både oppløst og forsterket av røffe strøk og geometriske linjer.

I 2003 sendte NRK White canvas, black hyena - Hvitt lerret, svart hyene, en dokumentarfilm om Knarviks opphold som billedkunstner i naturen i nasjonalparken Masai Mara i Kenya.Dokumentarfilmen White canvas, black hyena Knarvik solgte bildene fra dette oppholdet, og reiste tilbake og bygget opp et egettegnet kultursenter for Masaikvinnene i Mara. Dette er nå arbeidsplassen for 120 kvinner.

I 2015 utga Thomas Knarvik  boka In His Name, et kunstprosjekt i form av en samling religionskritiske karikaturtegninger. Det norske forlaget som stod bak utgivelsen, destruerte imidlertid hele opplaget på 2500 eksemplarer før boka ble distribuert. Ifølge Knarvik var grunnen frykt for represalier fra islamister som kunne oppleve satiren hans som blasfemisk.dagbladet.no 27. september 2015: Norsk forlag ødelegger hele opplaget av bok med religionskritisk innholdaftenposten.no 27. september 2015: Norsk forlag destruerer religionskritisk bok Knarvik har derfor fått en dansk forlegger til å trykke opp et nytt opplag.Intervju i den danske avisa Politiken 28. september 2015  Vebjørn Selbekk omtalte hendelsen som «et islamismens bokbål» og trakk paralleller til nazistenes brenning av «degenerert litteratur».

Den 16. mai 2016 ble Facebook-profilen til Knarvik slettet.Dan Park arrestert, Knarvik kastet ut av facebook. Han har blitt kastet ut tre ganger pga. tegninger publisert der.Denne tegningen ble for mye for Facebook - Thomas Knarvik kastet ut av nettsamfunnet arkivert

 Referanser 
Intervju i Søndagsavisa, NRK P2, 27. september 2015.

 Eksterne lenker 
 Thomas Knarviks nettpresentasjon
 Thomas Knarviks blogg

Kategori:Norske malere
Kategori:Norske tegnere
Kategori:Personer fra Askim kommune